Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 1139/11/5511	Žilina, 2.5.2012
EEČ : 2-43-180-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov,výtržníctvo podľa § 364 ods. 1 písm. a/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 307,60 € 
b.	Peňažná suma určená na všeobecne prospešné účely: 80,00 € 
c.	Konkrétny adresát peňažnej sumy určenej na všeobecne prospešné účely: obec Veľké Rovné 
d.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-2756/BY-ZA-2011.

Skutková veta: 
dňa 17.12.2011 v čase asi od 02.34 hod. do 02.36 hod. v Bytči na parkovisku pri obchodnom dome Billa na ulici Hlavnej, po predchádzajúcom slovnom konflikte fyzicky napadol XXXXX a to tak, že ho najmenej tri krát udrel drevenou palicou o dĺžke 37 cm v tvare baseballovej pálky do oblasti hlavy, čím mu spôsobil pomliaždenie hlavy s opuchom a krvným výronom v ľavej temeno-spánkovej oblasti, pomliaždenie čela s krvným výronom a opuchom, pomliaždenie brady s odreninou kože a tržnozmliaždenú ranu v temennej oblasti vľavo, 2 cm dlhú, ktoré zranenia si vyžiadali u XXXXX práceneschopnosť v trvaní 10 dní.

Odôvodnenie: 
Poverený policajt OO PZ Bytča uznesením sp. zn. ČVS: ORP-2756/BY-ZA-2011 zo dňa 17.12.2011 vzniesol obvinenie XXXXX pre vyššie označené prečiny. 

	V prípravnom konaní, resp. počas mediácie XXXXX priznal spáchanie skutku v plnom rozsahu. Obvinený XXXXX s poškodeným XXXXX uzatvoril dňa 04.04.2012 pred probačným a mediačným úradníkom zmier, pričom poškodený XXXXX uviedol, že od obvineného žiada náhradu škody z titulu bolestného vo výške 307,60,- €. Uvedenú sumu obvinený uhradil prevodom z účtu v Slovenskej sporiteľni, a.s. dňa 10.04.2012 na účet Krajskej prokuratúry XXXXX, pričom z účtu Krajskej prokuratúry v Žiline bola čiastka vo výške 307,60  € prevedená na účet, ktorý na tento účel probačnej a mediačnej úradníčke uviedol poškodený XXXXX, a to na účet vedený na meno XXXXX, č. ú. XXXXX.  

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ súdne trestaný a skutočnosť, že rozhodnutím Obvodného úradu v Žiline bol v roku 2010 uznaný vinným z priestupku proti občianskemu spolunažívaniu, za čo mu bola uložená pokuta vo výške 15,- €, nebráni uzatvoreniu zmieru. 

	V zmysle uzatvoreného zmieru bola bankovým prevodom uhradená dňa 10.04.2012 na účet Krajskej prokuratúry v Žiline č. 7000231396/8180, vedenom v štátnej pokladnici suma 160,- €. 

	V rámci zmieru uzatvoreného medzi obvineným a poškodeným zo dňa 04.04.2012 bolo určené, že suma 80,- €, teda suma zodpovedajúca 50% uhradenej peňažnej hotovosti bude určená Obci Veľké Rovné, IČO 00321737 na číslo účtu 0398673001/5600 a suma 80,- € bude určená štátu na peňažnú pomoc poškodeným trestnými činmi. 

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečinoch, za ktoré Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, nahradil škodu spôsobenú činom, zložil na účet prokuratúry peňažnú  sumu na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na  jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj odôvodnené. Naviac je potrebné poukázať na skutočnosť, že tak obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu  j e  prípustná sťažnosť, ktorú je možné 
podať do troch dní od jeho oznámenia prostredníctvom 
Okresnej prokuratúry v Žiline na Krajskú prokuratúru v Žiline. 
Sťažnosť má odkladný účinok.

Mgr. Marian Ukrop
prokurátor